 **О Б Щ И Н А Г У Р К О В О**

**гр. Гурково 6199, обл. Ст. Загора, бул. “Княз Ал. Батенберг” 3**

**тел.: КМЕТ – 04331/ 2260, ГЛ.СЧЕТОВОДИТЕЛ – 04331/ 2084,**

**e -mail:** [**obshtina@gurkovo.bg**](mailto:obshtina@gurkovo.bg)**, web: http://www.gurkovo.bg**

**ДО**

**ОБЩИНСКИ СЪВЕТ**

**ГУРКОВО**

**ПРЕДЛОЖЕНИЕ**

**ОТ КЪНЧО СТОЯНОВ ПАПАЗОВ – КМЕТ НА ОБЩИНА ГУРКОВО**

**ОТНОСНО:** *Приемане на Наредба за изменение и допълнение на Наредбата за определянето и администрирането на местните такси и цени на услуги на територията на община Гурково*

**УВАЖАЕМИ ГОСПОЖИ И ГОСПОДА, ОБЩИНСКИ СЪВЕТНИЦИ,**

В приложените към настоящото предложение мотиви съм изложил аргументите си относно необходимостта от Приемане на Наредба за изменение и допълнение на Наредбата за определянето и администрирането на местните такси и цени на услуги на територията на община Гурково

Предвид гореизложеното и на основание чл.21,ал.1,т.7 и ал.2 от ЗМСМА, и във връзка с чл. 9 и чл.8 от Закона за местните данъци и такси , чл.76,ал.3 и чл.79 от АПК и във връзка с чл.26 от Закона за нормативните актове, предлагам Общински съвет Гурково да вземе следното

**РЕШЕНИЕ:**

**Приема** **Наредба за изменение и допълнение на Наредбата за определянето и администрирането на местните такси и цени на услуги на територията на община Гурково :**

**§1. В чл.2 се правят следните промени:**

**1. Ал.2 на чл. 2 се изменя както следва:**

**(2)** За всички услуги и права, включително по ал. 3, предоставяни от общината, с изключение на тези по ал. 1, общинският съвет определя цена.

**2. Ал.3 на чл. 2 се изменя както следва:**

**(3)** Ползването на общинските тротоари, площади и улични платна или на части от тях като зони за платено и безплатно паркиране по [Закона за движението по пътищата](apis://Base=NARH&DocCode=4321&Type=201) се определя с наредба на общинския съвет.

**§2. Създава се нов чл.2а със следния текст:**

3. Създават се нови ал.4, ал.5 и ал.6 със следния текст:

**(1)** Услугите по тази наредба могат да бъдат:

1. обикновена;

2. бърза.

2) Сроковете по тази наредба започват да текат, както следва:

1. Срокът, който се брои на дни се изчислява от деня, следващ деня на подаване на документите и заплащане на цената за съответния вид услуга и изтича в края на последния ден.

2.Срокът, който се брои в часове изтича в същия час на следващия ден от подаване на документите.

**(3)** Когато срокът изтича в неприсъствен ден, този ден не се брои и срокът изтича в следващият след него присъствен ден.

**(4)** Комплексно административно обслужване е това, при което административната услуга се предоставя от Администрацията, без да е необходимо Заявителят да предоставя информация или доказателствени средства, за които са налице данни, събирани или създавани от Административния орган, първичен администратор на данни, независимо дали тези данни се поддържат в електронна форма или на хартиен носител.

**(5)** Комплексните административни услуги се извършват в сроковете на обикновените услуги, а при необходимост от предоставяне на информация от други администрации, тези срокове могат да бъдат удължени.

**(6)** При предоставяне на комплексна административна услуга, нейната такса се формира от сбора от таксите за предоставяне на информация или доказателствени средства от всички административни органи, включени в производството по комплексно административното обслужване.

**(7)** Комплексната административна услуга може да бъде получена:

1.Чрез лицензиран пощенски оператор на адрес;

2. Лично **в Центъра за административно обслужване /ЦАО/**;

3. По електронен път на електронна поща.

**(8)** При заявяване на комплексна административна услуга, която да бъде получена чрез лицензиран пощенски оператор на адрес**,** разходите по изпращането са за сметка на заявителя на услугата**.**

**§3. В чл. 4 се правят следните промени:**

**1. Ал.1 придобива следния текст:**

(1) Размерът на местните такси и цени на услуги се определя от Общинския съвет при спазване изискванията на чл.8, чл.115а и § 1,т.15 от ДР на Закона за местните данъци и такси и чл.7а от Закона за административното регулиране и административния контрол върху стопанската дейност при спазване на следните принципи:

1.възстановяване на пълните разходи на общината по предоставяне на услугата;

2. създаване на условия за разширяване на предлаганите услуги и повишаване на тяхното качество;

3.постигане на по- голяма справедливост при определяне и заплащане на местните такси.

**2. Създава се нова ал.3 със следния текст:**

**(3)** За административните услуги на Община Гурково, предоставяни и по електронен път, размера на таксата/цената се определя с десет на сто намаление спрямо таксата/цената, определена за присъствено заявяване и предоставяне на услугите, като намалението не може да надвишава двадесет лева. Таксата/Цената за присъствено заявяване е стойността на услугата посочена в приложенията по настоящата наредба или други нормативни актове определящи цени и/или такси на административните услуги.

**§4. В чл. 10 се правят следните промени:**

1. **В ал. 2** след „общинския бюджет“ се поставя запетая и се добавя **„**освен ако с решението по ал. 7 е определено друго“.
2. **Създава се нова ал. 5 със следния текст:**

**(5)** В случаите на ал.3 искането на длъжника с придружаващите го документи се подава до кмета на община Гурково, който след извършване на проверка за основателността на искането, внася за разглеждане на следващото заседание на Общински съвет Гурково предложение за отсрочване или разсрочване на задълженията. Решението на Общински съвет се приема след поименно гласуване с мнозинство повече от половината от общия брой на съветниците.

1. **Създава се нова ал. 6 със следния текст:**

**(6)** Отсрочване или разсрочване на задължения не се разрешава по отношение на търговско дружество или едноличен търговец, за които е взето решение за прекратяване с ликвидация, открито е производство по несъстоятелност или производство по оздравяване на предприятието. Отказът да се издаде разрешение за отсрочване или разсрочване се извършва с мотивирано решение, което се съобщава в 7-дневен срок от издаването му на длъжника.

**4. Създава се нова ал. 7 със следния текст:**

**(7)** Общинският съвет с решение може да определи кои местни такси, установени със закон, не се събират от общинската администрация, а се събират от концесионер, на когото е възложено предоставянето на услугите, за които се заплащат тези такси. С решението общинският съвет определя правото на концесионера да задържи целия или част от размера на събраните такси.

**§5. В чл. 15 се правят следните промени:**

Таксата за битови отпадъци се заплаща за извършваните от общината услуги по:

1. събиране и транспортиране на битови отпадъци до съоръжения и инсталации за тяхното третиране;

2. третиране на битовите отпадъци в съоръжения и инсталации;

3. поддържане на чистотата на териториите за обществено ползване в населените места и селищните образувания в общината.

**§6. В чл. 18 се правят следните промени:**

**1. ал.1 придобива следния текст:**

**(1)** Таксата се определя в годишен размер за всяко населено място с решение на Общински съвет въз основа на одобрена план-сметка, включваща необходимите разходи за:

1. събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци, с изключение на разделното събиране, предварителното съхраняване и транспортирането на битовите отпадъци, попадащи в управлението на масово разпространени отпадъци по [Закона за управление на отпадъците](apis://Base=NARH&DocCode=41026&Type=201/) – за услугата по [чл. 62, т. 1](apis://Base=NARH&DocCode=4123&ToPar=Art62_Pt1&Type=201/) от ЗМДТ;

2. третиране на битови отпадъци, необхванати в управлението на масово разпространените отпадъци, както и проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци – за услугата по [чл. 62, т. 2](apis://Base=NARH&DocCode=4123&ToPar=Art62_Pt2&Type=201/) от ЗМДТ ;

3. поддържане на чистотата на уличните платна, площадите, алеите, парковите и другите територии от населените места и селищните образувания в общината, предназначени за обществено ползване – за услугата по [чл. 62, т. 3](apis://Base=NARH&DocCode=4123&ToPar=Art62&Type=201/) от ЗМДТ;

**2. ал.2, ал.3 и ал.4 стават ал.2 и придобива следния текст:**

**(2)** Размерът на таксата за битови отпадъци за жилищните и нежилищните имоти на граждани, застроените и урегулирани поземлени имоти, както и за жилищните имоти на предприятията, организациите на бюджетна издръжка и други собственици на такива имоти се определя върху данъчната оценка на имотите по чл. 20 от ЗМДТ , както следва

**1. за град Гурково - 13 на хиляда**

В т. ч.:

- събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци -7 на хиляда;

- проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци включително отчисленията по чл. 60и чл. 64 от Закона за управление на отпадъците – 2,9 на хиляда;

- поддържане на чистотата на уличните платна, площадите, алеите, парковите и другите територии от населените места и селищните образувания в общината, предназначени за обществено ползване – 3,1 на хиляда;

**2. за селата Паничерево, Пчелиново, Злати рът и Лява река - 15 на хиляда**

В т. ч.:

- събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци -10,1 на хиляда;

- проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци включително отчисленията по чл. 60и чл. 64 от Закона за управление на отпадъците – 2,9 на хиляда;

- поддържане на чистотата на уличните платна, площадите, алеите, парковите и другите територии от населените места и селищните образувания в общината, предназначени за обществено ползване – 2,0 на хиляда;

**3. за селата Конаре, Димовци, Дворище, Брестова, Жълтопоп и Жерговец- 14 на хиляда**

В т. ч.:

- събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци - 9,1 на хиляда;

- проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци включително отчисленията по чл. 60и чл. 64 от Закона за управление на отпадъците – 2,9 на хиляда;

- поддържане на чистотата на уличните платна, площадите, алеите, парковите и другите територии от населените места и селищните образувания в общината, предназначени за обществено ползване – 2,0 на хиляда;

**3. ал.5 става ал.3 и придобива следния текст:**

**(3)** Таксата за битови отпадъци за притежавани сгради, урегулирани поземлени имоти, собственост на предприятия, физически и юридически лица, осъществяващи стопанска дейност, организации на бюджетна издръжка и други собственици на такива имоти се определя върху по – високата между отчетната им стойност и данъчната оценка, както следва:

**1. за град Гурково и селата Конаре, Димовци, Дворище, Брестова, Жълтопоп и Жерговец - 10 на хиляда**

В т. ч.:

- събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци - 4,5 на хиляда;

- проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци включително отчисленията по чл. 60и чл. 64 от Закона за управление на отпадъците – 3,1 на хиляда;

- поддържане на чистотата на уличните платна, площадите, алеите, парковите и другите територии от населените места и селищните образувания в общината, предназначени за обществено ползване – - 2,4 на хиляда;

**2. за селата Паничерево, Пчелиново, Златирът и Лява река - 11 на хиляда**

В т. ч.:

- събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци -5,5 на хиляда;

- проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци включително отчисленията по чл. 60и чл. 64 от Закона за управление на отпадъците – 3,1 на хиляда;

- поддържане на чистотата на уличните платна, площадите, алеите, парковите и другите територии от населените места и селищните образувания в общината, предназначени за обществено ползване – - 2,4 на хиляда;

**4. ал.6 става ал.4**

**§7. В чл. 19 се правят следните промени:**

1. **ал.3 придобива следния текст:**

**(3)** Общината уведомява лицата по [чл. 64](apis://Base=NARH&DocCode=4123&ToPar=Art64&Type=201/) от ЗМДТ за дължимите от тях такси за съответния период общо и по видове услуги по [чл. 62](apis://Base=NARH&DocCode=4123&ToPar=Art62&Type=201/) от ЗМДТ , както и за сроковете за плащане.

2. **Създава се нова ал.4 със следния текст:**

## (4) Данъчно задължените лица могат да правят проверка за дължимите такси през интернет страницата на община Гурково <https://gurkovo.bg> **меню „Проверка на задължения - Плащане на местни данъци и ТБО“** чрез ПИН-код. ПИН-кодът се получава срещу представен документ за самоличност или нотариално заверено пълномощно за предоставянето му на упълномощено лице в „Местни данъци и такси“ на община Гурково.

**§8. В чл. 20 се правят следните промени:**

1. **ал.4,т.1 придобива следния текст:**

**(4) Не се събира такса за:**

1.сметосъбиране и сметоизвозване за имотите, които няма да се ползват през цялата година и лицето по чл.11 от ЗМДТ е подало декларация по образец (Приложение № 1) в Община Гурково до 31 декември на предходната година. При настъпване на промяна в декларираните обстоятелства и данни ( ползване на имота), задължените лица подават писмено уведомление в 14-дневен срок до община Гурково и таксата за битови отпадъци се определя в пълен размер за цялата година. В случаите , когато в имота , деклариран като неползван, след проверка от органите по приходите, кметовете и кметските наместници в община Гурково, се установи с констативен протокол ползване, нарушителите не се освобождават от заплащането на таксата и се санкциониран съгласно чл.123,ал.3 от ЗМДТ.

**2. ал.5 придобива следния текст:**

**(5)** Не се събира такса за битови отпадъци за услугите, предоставени на молитвени домове, храмове и манастири, в които се извършва богослужебна дейност от законно регистрираните вероизповедания в страната, заедно с поземлените имоти, върху които са построени. Освобождаването е при условие, че имотите не се ползват със стопанска цел, несвързана с пряката им богослужебна дейност.

**3. Създава се нова ал.6 със следния текст:**

**(6)** Данъчно задължените лица подават декларация по образец ( Приложение № 2 или Приложение № 3), утвърдени с Наредбата в община Гурково в срок до 30.04.2025 г., с която се декларират обстоятелства, които имат значение за начина на изчисляванеи размера на таксата за битови отпадъци при прилагане на основите, предвидени в ЗМДТ, считано от 01.01.2026 г. При неподаване на декларация по утвърдения образец, за целите на облагането ще бъдат използвани данните от регистри/ информационни системи ( ЕСГРАОН, НАП, Агенция по вписванията и др.), до които община Гурково има достъп.

**4. Досегашната ал.5 става ал.7**

**§9. Създава се чл.20а със следния текст:**

**Чл.20а.** Ежегодно в срок до 15 февруари на интернет страницата на общината <https://gurkovo.bg> **меню** **„Бюджет и финанси“** в машинно-четим формат се публикува информация и данни за:

1. одобрената план-сметка по видове услуги по [чл. 62](apis://Base=NARH&DocCode=4123&ToPar=Art62&Type=201/);

2. приетите основи за изчисляване на таксата за битови отпадъци и размера на таксата за единица основа за текущата година;

3. отчетените разходи за предходната година по видове услуги по [чл. 62](apis://Base=NARH&DocCode=4123&ToPar=Art62&Type=201/) и по бюджетни показатели съгласно утвърдената от министъра на финансите единна бюджетна класификация за съответната година, както и друга информация и данни за отчетените разходи за предходната година в съответствие с приетата от общинския съвет основа;

4. отчетените количества събрани и третирани битови отпадъци за предходната година.

**§10. В чл. 45,ал.2 се правят следните промени:**

**(2)** Освобождават се от такса съгласно чл.175,ал.2 от Закона за ветеринарномедицинската дейност, собствениците на:

1. кучета на лица с увреждания;

2. служебни кучета в организациите на бюджетна издръжка;

3. кучета, използвани за опитни цели;

4. кучета, използвани от Българския червен кръст;

5. кастрирани кучета;

6. кучета, които придружават или охраняват селскостопански животни, които се отглеждат в регистриран животновъден обект.

7.ловни кучета, собственост на лица, придобили право на лов по реда на [Закона за лова и опазване на дивеча](apis://Base=NARH&DocCode=4765&Type=201/).

**§11. В чл. 52,ал.3 се правят следните промени:**

**(3)** Сроковете за извършване на услугите започват да текат от деня, следващ деня на подаване на документите и заплащане на цената за съответния вид услуга и изтичат в края на последния ден. Заплащането се извършва в брой или чрез ПОС терминално устройство на касата в общината и безкасово по банкова сметка на община Гурково.

**§ 11. В Приложение № 1 към чл.57 се правят следните промени:**

|  |  |  |
| --- | --- | --- |
| т.37. | Провеждане на граждански ритуали   * без ритуал в служба ГРАО * с ритуал в зала на общината * с ритуал на друго място в общината | 30.00 лв.  45,00 лв.  70,00 лв. |
| т.38. | Ползване на общински зали **/изм. и доп. Р.№ 373/27.01.2011 г. по Протокол № 45; изм. и доп. с реш. № 454 от 28.10.2022г. прот. № 36** | 60,00 лв. |
| т.46. | Доставяне на вода за питейно-битови нужди за населени места, които не са към системата на „ВиК“ ЕООД Стара Загора - с. Пчелиново, с. Злати рът, с. Лява река, с. Димовци, с. Дворище, с. Брестова   * за имоти с монтирани водомери, съгласно показанията на водомера * за имоти, в които няма монтирани водомери – за всеки ползвател на имота | 3,00 лв./куб.м.  10,00 лв. на ползвател |
| 54. | Такса за транспортиране и извозване на отпадъци /с код 200307/ образувани в резултат на строително-ремонтни дейности до ПС Гурково – за 1 бр. контейнер ( **Изм. и доп. с р. № 373/ 27.01.2011 г. по Протокол № 45; изм. и доп. с реш. 506/20.12.2018г. прот. № 41; изм. и доп. с реш. № 454 от 28.10.2022г. прот. № 36 -** по населени места както следва:   * Гурково * Паничерево * Конаре * Димовци, Дворище, Брестова, Жълтопоп * Лява река, Пчелиново и Златирът | 40 лв.  55 лв.  50 лв.  45 лв.  70 лв. |

**§12. В чл. 58 се правят следните промени:**

**1.Ал.1 придобива следния текст:**

**(1)** Който декларира неверни данни и обстоятелства, водещи до намаляване или освобождаване от такса или цени на услуги, се наказва с глоба от 50,00 до 200,00 лева, а юридическите лица и едноличните търговци с имуществена санкция в размер от 100,00 до 500,00 лева.

**2.Ал.2 придобива следния текст:**

**(2)** За установени нарушения на тази Наредба се съставят актове от определени от кмета длъжностни лица от общинската администрация, а наказателните постановления се издават от кмета на общината, или от упълномощени от него длъжностни лица.

**3.Ал.3 придобива следния текст:**

**(3)**Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.

1. **Досегашната ал.3 става ал.4**

**§13. В § 1 от Допълнителните разпоредби се правят следните промени:**

1. **В т.5 се добавя трето изречение със следния текст:**

„Не са битови отпадъци производствените отпадъци по смисъла на Закона за управление на отпадъците“.

1. Създава се т.8 със следния текст:

„Ползватели на услугата в имота са:

а) за граждани – собственици, и/или лица с учредено вещно право на ползване, и/или лица с настоящ адрес в недвижимия имот, и/или обитатели по смисъла на Закона за управление на етажната собственост, и/или лица, които пребивават в имота на друго основание;

б) за предприятия - собственици, и/или лица с учредено вещно право на ползване, и/или концесионери, и/или наематели, и/или лица, на които имотите са предоставени за управление, и/или заети и наети от предприятията лица, и/или лица, които пребивават в имота на друго основание;

**§14.** Настоящите изменения и допълнения в Наредбата са приети с Решение №….…/………2024 г. на Общински съвет – Гурково и влизат в сила от 01.01.2025 г.“

**СЪСТАВИТЕЛ НА ПРОЕКТА**

**КЪНЧО ПАПАЗОВ**

**КМЕТ НА ОБЩИНА ГУРКОВО**